
Saha küla Saage tee 23 ja 25 maaüksuste ja lähiala detailplaneering

Teavitame, et Saha küla Saage tee 23 ja 25 maaüksuste ja lähiala detailplaneeringu avalik väljapanek toimub 14.09.–13.10.2026 ning avalik arutelu toimub Jõelähtme vallamajas 27.10.2026 kell 14.00.
Saha küla Saage tee 23 ja 25 maaüksuste ja lähiala detailplaneeringu koostamine algatati Jõelähtme Vallavolikogu 16.10.2025 otsusega nr 275. 
Planeeringuala hõlmab nelja maaüksust: Saage tee 23 (3000 m2), Saage tee 25 (2968 m2) ning osaliselt 11302 Lagedi-Kostivere tee L1 (u 2000 m2 osas) ja Hindreku tee (u 1000 m2 osas).
Koostatava detailplaneeringuga on olemasolevatele Saage tee 23 ja Saage tee 25 maaüksustele kavandatud ühe kuni kahe maapealse korrusega elamu ja kuni kahe ühekorruselise abihoone ehitamine. Juurdepääsuks Saage tee 23 maaüksusele on kavandatud mahasõit avalikult kasutatavalt Lagedi-Kostivere teelt. 
Detailplaneeringuga tehakse ettepanek üldplaneeringu muutmiseks, sest kavandatakse ärimaa juhtotstarbega alale elamumaa sihtotstarve. Alale varasemalt kavandatud ärifunktsioon ei ole realiseerunud ning elamumaa sihtotstarbega kasutus sobitub ümbritsevasse keskkonda paremini.
Detailplaneeringu avalikul väljapanekul olevate materjalidega saab tutvuda avaliku väljapaneku ajal Jõelähtme valla kodulehel (joelahtme.kovtp.ee). 
Arvamused ning ettepanekud saata detailplaneeringu avaliku väljapaneku jooksul e-posti aadressile kantselei@joelahtme.ee või paberkandjal Jõelähtme Vallavalitsusele aadressil Postijaama tee 7, Jõelähtme küla, 74202, Jõelähtme vald.
Arutelul osalemiseks palume registreerida end hiljemalt 26.10.2026 e-posti aadressil kantselei@joelahtme.ee.

Lugupidamisega

(digitaalselt allkirjastatud)
Andrus Umboja
vallavanem

